2022 na Slovensku

Tento článok obsahuje výpis významných udalostí v roku 2022 na Slovensku.

Udalosti

Január 
 1. január – vznikol nový dopravný podnik (DPMM) v Martine

Február 
 4. február – v čínskom Pekingu sa začali XXIV. zimné olympijské hry. Slovensko na nich zastupuje 50 športovcov v 7 športoch.
 9. február – slovenská lyžiarka Petra Vlhová získala zlatú olympijskú medailu v slalome.
 9. február – Národná rada SR schválila a prezidentka Zuzana Čaputová ratifikovala dohodu o obrannej spolupráci s USA, ktorá americkým ozbrojeným silám umožní využívať letecké základne Malacky a Sliač.
 19. február – slovenské národné hokejové mužstvo získalo na ZOH v Pekingu bronzovú medailu v ľadovom hokeji.
 23. február – minister vnútra Roman Mikulec nebol odvolaný zo svojho postu vo vláde Eduarda Hegera.

Marec 
 30. marec – minister vnútra Roman Mikulec nebol odvolaný zo svojho postu vo vláde Eduarda Hegera.

Apríl 
 5. apríl :
 časopis Forbes vyhlásil aktuálny rebríček najbohatších ľudí sveta na čele s Elonom Muskom s majetkom 219 miliárd dolárov. Z osôb slovenského pôvodu je v rebríčku na 654. mieste Andrej Babiš s majetkom 4,4 mld. a zo Slovákov na 1729. mieste Ivan Chrenko s majetkom 1,7 mld. dolárov. 
 lekárski odborári vyhlásili štrajkovú pohotovosť v dôsledku zhoršujúcej sa situácie v zdravotníctve.V prípade nesplnenia ich požiadaviek vládou hrozili lekári podaním hromadných výpovedí.

 28. apríl – minister vnútra Roman Mikulec nebol odvolaný zo svojho postu vo vláde Eduarda Hegera.

Máj 
 7. máj – na návštevu Slovenska pricestovala prvá dáma USA Jill Bidenová.

Jún 
 28. jún – ministri Ján Budaj (životné prostredie) a Richard Sulík (hospodárstvo) neboli odvolaní zo svojich postov vo vláde Eduarda Hegera.
 30. jún – minister pôdohospodárstva Samuel Vlčan nebol odvolaný zo svojho postu vo vláde Eduarda Hegera.

Júl 
 6. júl – strana SaS vypovedala koaličnú zmluvu. Od premiéra Eduarda Hegera očakávala vypracovanie novej, z ktorej vyplynie, že minister financií Igor Matovič (OĽANO) nebude členom vlády. Ultimátum dala do konca augusta a podmienila to aj odchodom ministrov SaS z vlády.
 30. júl – v Banskej Bystrici sa skončil Letný európsky olympijský festival mládeže 2022, zúčastnilo sa ho 2300 športovcov zo 48 krajín.

August 
 25. august – Úrad jadrového dozoru vydal povolenie na spustenie 3. bloku Mochoviec.
 31. august – minister hospodárstva a líder SaS Richard Sulík podal demisiu.

September 
 5. september – traja ministri za SaS podali demisiu. Ministerka spravodlivosti Mária Kolíková, minister školstva Branislav Gröhling a minister zahraničných vecí Ivan Korčok tak nasledovali Richarda Sulíka.
 13. september – prezidentka SR Zuzana Čaputová vymenovala nových ministrov – Karla Hirmana (hospodárstvo), Viliama Karasa (spravodlivosť) a Rastislava Káčera (zahraničie). Vedením rezortu školstva bol dočasne poverený premiér Eduard Heger. Skôr v ten deň prijala demisie ministrov spravodlivosti Márie Kolíkovej, zahraničných vecí Ivana Korčoka, školstva Branislava Gröhlinga a hospodárstva Richarda Sulíka.
 24. september:
 na Seredskej ulici v Trnave došlo z dosiaľ nezistených príčin k výbuchu plynu v rodinnom dome, v ktorom sa nachádzala jedna staršia osoba vo veku 70 rokov. Pri výbuchu došlo k poškodeniu susedného majetku.
 minister vnútra Roman Mikulec nebol odvolaný zo svojho postu vo vláde Eduarda Hegera.

Október 
 2. október – na Staromestskej ulici v Bratislave, v mestskej časti Staré Mesto došlo krátko po 22:25 SELČ k vážnej dopravnej nehode, zrážke vozidla Škoda Superb s chodcami čakajúcimi na autobusovej zastávke mestskej hromadnej dopravy Zochova, v dôsledku ktorej zahynulo päť osôb (z toho štyria vysokoškolskí študenti) a ďalších šesť osôb ostalo zranených. Nehodu spôsobil vodič pod vplyvom alkoholu pri jazde vysokou rýchlosťou, ktorého polícia na mieste zadržala, pričom vyšetrovateľ začal trestné stíhanie vo veci spáchania trestného činu usmrtenia.
 3. október – deväť „liberálnejšie orientovaných“ členov poslaneckého klubu Obyčajní ľudia a nezávislé osobnosti (Kristián Čekovský, Róbert Halák, Monika Kozelová, Anna Mierna, Anna Remiášová, Jaromír Šíbl, Tomáš Šudík, Jarmila Vaňová a Vladimír Zajačik) vyhlásením zaslaným redakciám viacerých masmédií oznámilo založenie „Občianskej a demokratickej platformy“. Vo svojom vyhlásení skritizovali invektívne výroky predsedu hnutia Obyčajní ľudia a nezávislé osobnosti (OĽaNO) Igora Matoviča na novinárov, vyzvali ho na ospravedlnenie a k vytvoreniu návrhu novej dohody „demokratických síl, ktorou sa v Národnej rade obnoví stabilná väčšina zložená z demokratických poslancov“. Zároveň avizovali, že sa nasledujúci deň nezúčastnia hlasovania Národnej rady SR (NR SR) o vyslovení nedôvery I. Matovičovi ako podpredsedovi vlády a ministrovi financií SR.
 4. október:
 NR SR sa neuzniesla na vyslovení nedôvery podpredsedovi vlády a ministrovi financií SR Igorovi Matovičovi. Za návrh hlasovalo len 73 zo 124 prítomných poslancov, pričom na odvolanie bolo potrebných aspoň 76 hlasov.
 prezidentka Slovenskej republiky (SR) Zuzana Čaputová na návrh predsedu vlády SR Eduarda Hegera vymenovala pedagóga Jána Horeckého za ministra školstva, vedy, výskumu a športu SR.
 12. október – na Zámockej ulici v Bratislave došlo okolo 19 hod. k teroristickému útoku, ktorý si vyžiadal dve obete a jednu zranenú osobu.
 13. október – Slovensko sa stalo pridruženým členom Európskej kozmickej agentúry (ESA)
 26. október – slovenskú literárnu cenu Anasoft litera 2022 získal Stanislav Rakús za súbor próz Ľútostivosť. Stal sa tak druhým dvojnásobným laureátom v histórii tohto ocenenia.
 28. október – prezident ČR Miloš Zeman vyznamenal pri príležitosti 104. výročia vzniku Česko-Slovenska 78 osobností, vrátane Slovákov Mareka Frauwirtha, Ladislava Mňačka a Miroslava Žbirku (všetci in memoriam).
 29. október – spojené komunálne a krajské voľby

November 

 3. november – prezidentka Zuzana Čaputová oznámila, že referendum o možnosti skrátiť volebné obdobie sa bude konať 21. januára 2023.
 9. november – za verejného ochrancu práv bol Národnou radou SR zvolený právnik Róbert Dobrovodský. Úrad bol neobsadený od 29. marca, kedy skončilo funkčné obdobie Márie Patakyovej.
 15. november – po 8 rokoch výstavby bol slávnostne prerazený tunel Čebrať pod rovnomenným vrchom severozápadne od Ružomberka. Dvojrúrový tunel s dĺžkou 3,6 km bude súčasťou diaľnice D1, úseku Hubová – Ivachnová.
 30. november – Vláda schválila Memorandum o zlepšení systému zdravotníctva 2022. Išlo o požiadavku LOZ v súvislosti s hromadným výpoveďami lekárov. Zároveň parlament schválil zvýšenie platov zdravotníkov.

December 
 1. december – minister vnútra Roman Mikulec nebol odvolaný zo svojho postu vo vláde Eduarda Hegera
 15. december – vláde Eduarda Hegera bola počas rokovania Národnej rady Slovenskej republiky vyslovená nedôvera
 23. december – Igor Matovič skončil vo funkcii ministra financií. Urobil tak na podnet strany SaS po tom, čo bola splnená jeho podmienka schválenia budúcoročného rozpočtu.

Úmrtia 
 2. január – Eduard Žitňanský, slovenský novinár a komentátor denníka SME (* 1952)
 9. január – Rudolf Čillík, slovenský bežec na lyžiach (* 1931)
 15. január – Juraj Dolinský, slovenský rímskokatolícky kňaz, člen Spoločnosti Ježišovej a cirkevný historik (* 1958)
 18. január – Milan Leščák, slovenský etnológ a folklorista (* 1940)
 21. január – Pavol Hrivík, slovenský vysokoškolský pedagóg a politik (* 1949)
 28. január – Anna Kollárová, slovenská spisovateľka a učiteľka (* 1949)
 2. február – László Szigeti, slovenský politik (* 1957)
 3. február – Iľja Skoček, slovenský architekt a urbanista (* 1930)
 7. február – Ivan Hudec, slovenský spisovateľ, bývalý minister kultúry SR (* 1947)
 10. február – Eduard Kukan, slovenský politik, bývalý podpredseda SDKÚ-DS (* 1939)
 14. február – Oľga Májovská-Stručková, slovenská divadelná a televízna herečka (* 1943)
 15. február – Radomír Boháč, slovenský kariérny diplomat, viacnásobný veľvyslanec SR (* 1962)
 18. február – Pavol Dubček, slovenský lekár (* 1948)
 21. február – Ivan Matušík, slovenský architekt (* 1930)
 21. február – Milan Šago, slovenský herec Radošinského naivného divadla (* 1951)
 21. február – Imrich Žigo, slovenský manažér a komunálny politik (* 1976)
 24. február – Viktória Cvengrošová, slovenská architektka (* 1941)
 26. február – Rudolf Podoba, slovenský komunálny politik, bývalý primátor mesta Handlová (* 1963)
 3. marec – Peter Zmátlo, slovenský historik, univerzitný pedagóg a publicista (* 1965)
 5. marec – Martin Džupinka, slovenský bubeník a tatér (* 1983)
 10. marec – Hana Daubnerová, slovenská pesničkárka, redaktorka a dramaturgička (* 1945)
 13. marec – Ľubomír Roman, slovenský herec a politik (* 1944)
 14. marec – Dušan Kubaň, slovenský umelec (* 1971)
 15. marec – Milan Polák, slovenský teatrológ, novinár, spisovateľ, scenárista, dramatik a pedagóg (* 1932)
 24. marec – Peter Bu, slovenský divadelný kritik, teoretik a organizátor divadelných festivalov (* 1940)
 24. marec – Štefan Páll, slovenský futbalista (útočník) a tréner (* 1939)
 27. marec – Titus Buberník, slovenský futbalista (* 1933)
 29. marec – Dušan Bruncko, slovenský časticový fyzik, vedúci skupiny ATLAS na Ústave experimentálnej fyziky SAV v Košiciach (* 1955)
 30. marec – Ľubomír Belás, slovenský filozof a vysokoškolský pedagóg (* 1957)
 6. apríl – Ivan Čierny, slovenský člen SOŠV a predseda ZOK (* 1938)
 6. apríl – Karol Divín, slovenský krasokorčuliar (* 1936)
 6. apríl – Pavol Hudík, slovenský spisovateľ a redaktor RTVS (* 1937)
 10. apríl – Jozef Tóth, slovenský gréckokatolícky kňaz (* 1925)
 15. apríl – Ján Tužinský, slovenský prozaik, esejista a bývalý riaditeľ Slovenského rozhlasu (* 1951)
 17. apríl – Milan Mrukvia, slovenský hokejista (* 1946)
 19. apríl – Július Bartl, slovenský historik, archivár, didaktik dejepisu a univerzitný pedagóg (* 1937)
 29. apríl – Pavol Mešťan, slovenský múzejník (* 1946)
 9. máj – Ľubor Štark, slovenský rýchlostný kanoista (* 1953)
 16. máj – Marcela Plítková-Jurovská, slovenská scenáristka, režisérka a dramaturgička dokumentárnych filmov (* 1940)
 17. máj – Michal Hrušík, slovenský diplomat (* 1984)
 17. máj – Eduard Krekovič, slovenský archeológ a vysokoškolský pedagóg (* 1948)
 19. máj – Dušan Kabát, slovenský futbalista (* 1944)
 21. máj – Marián Šimo, slovenský športový novinár (* 1949)
 22. máj – Jozef Kot, slovenský spisovateľ (* 1936)
 29. máj – Ján Zavarský, slovenský scénograf a grafik (* 1948)
 14. jún – Ondrej Rigo, slovenský sériový vrah (* 1955)
 3. júl – Dušan Ondrejovič, slovenský filozof a teológ, zaoberal sa výskumom protestantského myslenia (* 1930)
 9. júl – František Blanárik, bývalý riaditeľ NBÚ (* 1952)
 10. júl – Ján Solovič, slovenský dramatik (* 1934)
 10. júl – Alexander Strelinger, slovenský kameraman a fotograf (* 1934)
 14. júl – Teodor Münz, slovenský filozof (* 1926)
 15. júl – Ivan Bajo, slovenský vysokoškolský pedagóg, horolezec, publicista a ilustrátor (* 1935)
 28. júl – Ondrej Demáček, slovenský stredoškolský učiteľ matematiky a informatiky (* 1940)
 30. júl – Karol Rosmány, slovenský architekt, grafický dizajnér, typograf a ilustrátor (* 1937)
 8. august – Pavol Kubovič, slovenský poslanec NR SR, podpredseda SDKÚ-DS a exstarosta mč. Bratislava-Ružinov (* 1960)
 8. august – Jozef Tomko, slovenský kardinál (* 1924)
 20. august – Virgil Droppa, slovenský architekt (* 1939)
 31. august – Alexander Horváth, slovenský futbalista (* 1938)
 31. august – Ivan Sýkora, slovenský aktivista a dobrovoľník (* 1943)
 1. september – Ľudovít Komadel, slovenský plavec, olympionik a športový lekár (* 1927)
 7. september – Michal Stríženec, slovenský vedec v odbore experimentálnej psychológie, riaditeľ Ústavu experimentálnej psychológie CSPV Slovenskej akadémie vied (* 1932)
 8. september – Ľubomír Dobrík, slovenský emeritný (bývalý) sudca Ústavného súdu Slovenskej republiky (* 1952)
 22. september – Ladislav Švihran, slovenský spisovateľ literatúry faktu a prekladateľ (* 1931)
 24. september – Vladimír Šťastný, slovenský hokejový tréner (* 1945)
 3. október – Tatiana Hrivnáková, slovenská herečka a pedagogička (* 1948)
 7. október – Rudolf Belan, slovenský redaktor, publicista a vydavateľ (* 1937)
 7. október – Marta Černá, slovenská politička a ochrankyňa práv spotrebiteľov (* 1936)
 13. október – Jozef Liščák, slovenský právnik a politik, v rokoch 1994 – 1998 minister spravodlivosti SR (* 1947)
 14. október – Stanislav Kropilák, slovenský basketbalista, reprezentant Česko-Slovenska, medailista z majstrovstiev Európy a slovenský basketbalista 20. storočia (* 1955)
 25. október – Branislav Hronec, slovenský hudobník, klavirista a hudobný skladateľ (* 1940)
 5. november – Peter Kolman, slovenský skladateľ (* 1937)
 5. november – Štefan Rosina, slovenský manažér, zakladateľ Matador Group (* 1932)
 9. november – Ivan Čarnogurský, slovenský manažér a politik, spoluzakladateľ KDH (* 1933)
 23. november – Dezider Banga, rómsky básnik, dramaturg, zberateľ a prekladateľ rómskej poézie a ľudových rozprávok (* 1939)
 23. november – Juraj Hajdu, slovenský kameraman (* 1938)
 25. november – Klára Kubičková, slovenská teoretička a historička architektúry (* 1936)
 28. november – Emília Tomanová, slovenská výtvarníčka a bábkoherečka (* 1935)
 5. december – Mária Kráľovičová, slovenská herečka (* 1927)
 7. december – Ján Štefanovič, slovenský lekár, imunológ, akademik SAV (* 1928)
 10. december – Soňa Valentová, slovenská herečka (* 1946)
 12. december – Anton Šoltýs, slovenský lyžiar (* 1937)
 15. december – Matúš Kučera, slovenský historik, spisovateľ, vysokoškolský pedagóg, politik a diplomat (* 1932)
 18. december – Hilda Augustovičová, slovenská herečka (* 1934)
 20. december – Vladimír Krčméry, slovenský lekár, vedec, epidemiológ a pedagóg (* 1960)
 22. december – Anton Tkáč, slovenský cyklista (* 1951)
 23. december – Slavo Kalný, slovenský publicista a spisovateľ (* 1929)
 26. december – Anton Cepka, slovenský šperkár (* 1936)
 29. december – Miroslav Číž, slovenský politik (* 1954)
 30. december – Miklós Duray, slovenský politik (* 1945)
 31. december – Barnabás Ferkó, slovenský lekár a politik maďarskej národnosti (* 1956)

Referencie 

 
Slovensko